सुप्रभात! मेरे कविता संग्रह ‘‘मातृभूमि के लिए’’ से एक कविता “ महाप्रलय ”

जग में, विष का प्याला भरकर
मैंने खूब पिया है,
दंशन करते सर्पों को भी
मैंने प्यार किया है।

मन हो क्या पाषाणों को भी
स्वयं पिघलते देखा है,
सघन वनों की भीषणता को
सहज बदलते देखा है।

घोर अँधेरी रातों में भी
चाँद चमकते देखा है,
कागज के फूलों को मैंने
खूब महकते देखा है।

सुख के, दुख के आँसू देखें
जन-जन निर्भय देखा है,
क्षण में बनता और बिगड़ता
महाप्रलय भी देखा है।